cyanic-selkie/wikianc huggingface dataset:
लेह-मनाली राजमार्ग
यात्रा का समय
मनाली लेह राजमार्ग अच्छी सड़क, ख़राब सड़क, बर्फ, तेज बहती जलधाराओं और भू-स्खलन सभी का मिश्रण है। यह 5000 मीटर से भी ऊंचे दर्रो से गुजरता है। यात्रा में कितना समय लगेगा, यह कहना मुश्किल है क्योंकि मौसम कभी भी बदल सकता है। सामान्यतया यात्रा में दो दिन लगते है। लेकिन अगर कोई समस्या आ गई या मौसम बिगड़ गया तो ज्यादा समय भी लग सकता है। यात्री अक्सर रात में जिस्पा या सरचू में रुकते हैं। हालाँकि केलांग, दारचा और पांग में भी बहुत शानदार रुकने का इंतजाम होता है। सबसे अधिक यात्री मई और जून में आते है। ज्यादातर भारतीय यात्री रोहतांग दर्रा देखकर ही मनाली लौट जाते हैं। रोहतांग दर्रा गर्मियों में भी बर्फ से ढका रहता है। बसें मनाली से सुबह चार बजे ही चलना शुरू हो जाती है और नियमित अंतराल पर दोपहर बारह बजे तक चलती रहती हैं। ये बसें ज्यादातर केलांग जाती हैं। मनाली से केलांग तक अमूमन छह घंटे लगते हैं। लेकिन मढ़ी में ब्यास नाले पर लगने वाले जाम, ख़राब मौसम, बर्फबारी आदि के कारण ज्यादा समय भी लग जाता है। अगर आपको रोहतांग दर्रा पार करके लाहौल में उतरना है तो सलाह दी जाती है कि सुबह आठ बजे से पहले रोहतांग पार हो जाना चाहिए। मार्ग में बसों के अलावा शेयर टैक्सियां भी चलती हैं लेकिन वे ज्यादातर स्थानीय लोगों से भरी रहती है। इसके अलावा शेयर टैक्सी में बाहर के दृश्य भी उतने अच्छे नहीं दिखते जिससे यात्रा का मजा किरकिरा हो जाता है। दूसरी बात कि वे हर जगह नहीं रुकतीं। कुछ लोग मनाली से लेह तक मोटरसाइकिलों व साइकिलों पर भी जाते हैं।
उच्च पर्वतीय बीमारी
सभी जानते हैं कि ऊँचाई बढ़ने के साथ साथ हवा भी कम होती चली जाती हैं। इसके कारण साँस लेने में परेशानी होती हैं। इसके अलावा सिरदर्द, उबकाई, चक्कर आना और उलटी आना भी आम बात हैं। बहुत से लोग इस परेशानी से गुजरते हैं। इससे बचने के लिए सभी को लेह के लिए प्रस्थान करने से पहले एक दिन मनाली में बिताना चाहिए। पहले ही दिन लेह जाने की कोशिश नहीं करनी चाहिए। तंगलंग ला पार करने से पहले सरचू या पांग में रुक जाना चाहिए। इससे शरीर वातावरण के अनुकूल हो जाता है। इसके अलावा अपने साथ कुछ चाकलेट, टॉफी, ग्लूकोज आदि रखने चाहिए। खूब पानी पीना चाहिए और ऊंची जगहों जैसे दर्रों पर कम से कम समय के लिए रुकना चाहिए।
ठहरने के स्थान
भारत में ढाबा परम्परा है। ये सस्ते होते हैं। मनाली लेह मार्ग पर पूरे रास्ते ये ढाबे मिलते हैं, यहाँ तक कि बिल्कुल निर्जन स्थानों पर भी. ढाबों में आप खाना खाने के साथ साथ आराम भी कर सकते हैं और रात को सो भी सकते हैं। यहाँ आपको कम दामों पर बिस्तर मिलते हैं।
उस्मानिया जनरल अस्पताल
उस्मानिया जनरल अस्पताल भारत के सबसे पुराने अस्पतालों में से एक है, हैदराबाद में अफ़ज़लगंज में स्थित है। हैदराबाद के अंतिम निज़ाम, मीर उस्मान अली खान ने इसकी स्थापना की थी और उन्ही के नाम पर इसका नाम रखा गया है। यह अस्पताल तेलंगाना सरकार द्वारा चलाया जाता है, और यह राज्य के सबसे बड़े अस्पतालों में से एक है। उस्मानिया मेडिकल कॉलेज, जो उस्मानिया जनरल अस्पताल से जुड़ा हुआ है, की स्थापना 1846 में हुई थी और यह दुनिया के सबसे पुराने चिकित्सा शैक्षिक संस्थानों में से एक है।
आजादी के बाद भ्रष्टाचार
दुर्भाग्यवश आजादी के बाद यह अस्पताल भ्रष्ट अधिकारियों का एक प्रमुख उदाहरण बन गया है और पहले स्तर बनाकर नहीं रख सका।
जय श्री कृष्ण
जय श्री कृष्ण एक पौराणिक भारतीय टेलिविजन शृंखला है। इस शृंखला का निर्माण मोती सागर द्वारा उनके उत्पादन बैनर के तहत किया गया था। सागर आर्टस तथा इस शृंखला का प्रसारण २१ जुलाई २००८ से १५ सितम्बर २००९ तक कलर्स टीवी पर हुआ था। इस शृंखला में मुख्य भूमिकाएं कृतिका शर्मा और मेघन जाधव ने निभाई थीं।
ख़ीवा
खीवा( उज़बेक: Хива, अंग्रेज़ी: Khiva ) मध्य एशिया के उज़बेकिस्तान देश के ख़ोरज़्म प्रान्त में स्थित एक ऐतिहासिक महत्व का शहर है। इस क्षेत्र में हजारों वर्षों से लोग बसते आये हैं लेकिन यह शहर तब मशहूर हुआ जब यह ख़्वारेज़्म और ख़ीवा ख़ानत की राजधानी बना।
इतिहास
अतिप्राचीन काल में ख़ीवा क्षेत्र में पूर्वी ईरानी भाषाएँ बोलने वाले लोग रहते थे लेकिन १०वीं सदी ईसवी के बाद यहाँ धीरे-धीरे तुर्की भाषाएँ बोलने वाले लोग बहुसंख्यक हो गए। १०वीं सदी में यहाँ से गुजरने वाले मुस्लिम यात्रियों ने इस शहर का वर्णन दिया जो अभी भी उपलब्ध है। १७वीं सदी की शुरुआत में यह शहर ख़ीवा ख़ानत की राजधानी बना। ख़ीवा ख़ानत पर चंगेज़ ख़ान के आस्त्राख़ान ख़ानत पर शासन करने वाले वंशजों की एक शाखा का राज था। १८७३ में रूसी साम्राज्य के कोन्स्तान्तीन फ़ोन फ़ाउफ़मान ( Konstantin von Kaufman ) नामक रणनीतिकार ने ख़ीवा पर हमला किया और उसका शहर पर २८ मई १८७३ को अधिकार हो गया। अब ख़ीवा ख़ानत रूसी साम्राज्य के अधीन थी लेकिन उसे नाम के लिए मुक्त रूप से चलने दिया गया। जब १९१७ में रूस में साम्यवादी (कोम्युनिस्ट) क्रान्ति हुई तो यहाँ कुछ समय की लिए एक 'ख़ोरज़्म जन सोवियत गणतंत्र' ( Khorezm People's Soviet Republic ) घोषित कर दिया गया और ख़ीवा ख़ानत हमेशा के लिए ख़त्म हो गई। १९२५ में इस गणतंत्र को सोवियत संघ में मिला लिया गया और खीवा शहर उज़बेकिस्तान का हिस्सा बन गया।
गुलामों का बाजार
मध्यकाल में ख़ीवा अपने दासों के बाज़ार के लिए प्रसिद्ध था जहाँ मनुष्यों को खरीदा-बेचा जाता था। अक्सर यहाँ ईरानी और रूसी लोग बेचे जाते थे। अक्सर कुछ तुर्कमान क़बीलों में यह प्रथा बन गई थी कि वह फ़सलें कटते ही पड़ोसी ईरान की बस्तियों में जाकर ज़बरदस्ती लोग लाकर उन्हें ख़ीवा में बेच देते थे। रूस ने जब ख़ीवा पर क़ब्ज़ा करने के प्रयास शुरू किये तो उसने इस दास-प्रथा को ख़त्म करने को भी अपने एक मुख्य उद्देश्य बताया।
क्वाण्टम विद्युत्गतिकी
कण भौतिकी में क्वांटम विद्युत्गतिकी (quantum electrodynamics अथवा QED) विद्युत्गतिकी का आपेक्षिक क्वांटम क्षेत्र सिद्धान्त है। लघु रूप में कहा जाये तो यह प्रकाश और पदार्थ की अन्योन्य क्रिया का वर्णन करती है और यह वह पहला सिद्धान्त है जो क्वांटम यांत्रिकी और विशिष्ट आपेक्षिकता दोनों के साथ पूर्ण सहमति प्रदर्शित करती है। इस सिद्धान्त में विद्युत आवेश वाले सभी कणों की अन्योन्य क्रिया को वर्णित करता है जिसमें फोटोन के विनिमय से इसे समझाया जाता है और यह प्रकाश एवं पदार्थ की सभी अन्योन्य क्रियाओं के लिए चिरसम्मत विद्युत्गतिकी के क्वांटम सिद्धान्त को प्रस्तुत किया जाता है।
वियतनामी लिपि
वियतनामी लिपि (वियतनामी भाषा : chữ Quốc ngữ; शाब्दिक अर्थ- राष्ट्र भाषा लिपि) वियतनामी भाषा को लिखने के लिये प्रयुक्त आधुनिक लिपि है। यह लैटिन लिपि पर आधारित है, और विशेष रूप से पुर्तगाली वर्णमाला पर। इसमें कुछ डाइग्राफ तथा ऐक्सेंत चिह्न जोड़कर यह लिपि बनी है जिसमें चार का प्रयोग अतिरिक्त ध्वनि के लिये किया जाता है जबकि अन्य पाँच का उपयोग प्रत्येक शब्द का 'टोन' बताने के लिये किया जाता है। वियतनामी वर्णमाला अपनी डायट्रिक्स की अधिकता (और प्रायः एक ही वर्ण पर दो डायट्रिक्स) के कारण आसानी से पहचानी जाती है।
वर्ण
वियतनामी वर्णमाला में 29 वर्ण है।
इनके अलावा निम्नलिखित १० डाईग्राफ/ट्राईग्राफ भी प्रयोग किये जाते हैं-
लैटिन वर्णमाला के ये वर्ण - "F", "J", "W" और "Z" वियतनामी भाषा के लेखन में उपयोग नहीं होते बल्कि विदेशी शब्दों के लेखन में ही इनका इस्तेमाल होता है।
स्वर
वियतनामी लेखन में वर्तनी और उच्चारण में सीधा सम्बन्ध नहीं है बल्कि जटिल सम्बन्ध है। कुछ स्थितियों में एक ही वर्ण अन्य ध्वनियों को निरुपित करता है; दूसरी तरफ दो या अधिक वर्ण एक ही ध्वनि के लिये प्रयुक्त होते हैम।
उमेश चन्द्र दत्त
उमेश चन्द्र दत्त (1840-1907) ब्रह्म समाज के संस्थापकों में अग्रगण्य थे। वे 'साधारण ब्रह्म समाज' के संस्थापकों में से भी एक थे। उन्होने शिक्षा (विशेषकर स्त्री शिक्षा) के क्षेत्र में उल्लेखनीय कार्य किया। अपने पवित्र जीवन के कारण उनको 'साधु' कहा जाता था।
उपस्कर अवतरण प्रणाली लोकलाइज़र
उपस्कर अवतरण प्रणाली लोकलाइज़र (: इंस्ट्रूमेंट लैंडिंग सिस्टम लोकलाइज़र) (लघु: localizer [एलओसी] या एलएलज़ेड) उपस्कर अवतरण प्रणाली में क्षैतिज मार्गदर्शन प्रणाली होती है, जिसका प्रयोग विमान को उड़ानपट्टी की केन्द्र-रेखा पर मार्गदर्शन हेतु किया जाता है।
प्रत्येक रेडियो स्टेशन या ऐसीप्रणाली को वह जिस सेवा को स्थायी या अस्थायी रूप से प्रदान कर रहा है, उसी के अनुसार वर्गीकृत किया जाता है।
प्रचालन सिद्धांत
लोकलाइज़र उपस्कर प्रक्षेपण कर रहे विमानक्षेत्र की उड़ानपट्टी और प्राप्त कर रहे विमान के कॉकपिट के बीच समन्वय कर मार्गदर्शन का कार्य करता है। किसी पुराने विमान को, जिसमें आईएलएस गृहीता (रिसीवर) स्थापित नहीं है उसे किसी भी आईएलएस सुविधा का लाभ नहीं मिलता है, और न ही किसी अत्याधुनिक विमानक्षेत्र को अपने स्थापित आईएलएस उपस्करों का लाभ उन उड़ानपट्टियों पर नहीं मिल पायेगा, जिन पर आईएलएस सुविधा उपलब्ध नहीं हैं। अफ़्रीका के और एशिया के भी बहुत से बड़े विमानक्षेत्रों में किसी भी प्रकार की आईएलएस सुविधाओं का अभाव मिल सकता है। कुछ उड़ानपट्टियों पर आइएलएस सुविधा मात्र एक दिशा में ही उपलब्ध होती है, जिसे फिर भी पृष्ठ किरण (बैक बीम) या बैक कोर्स के साथ उपयोग में लिया जा सकता है, किन्तु उसमें ग्लाइड स्लोप सुविधा नहीं मिलती है।
लोकलाइज़र एवं ग्लाइड स्लोप की वाहक आवृत्ति के जोड़े
लोकलाइज़र एवं ग्लाइड स्लोप की वाहक आवृत्तियों के जोड़े इस प्रकार से निर्धारित कर बने हुए होते हैं, कि विमान स्थापित नौवहन रेडियो ग्राहक लोकलाइज़र आवृत्ति चयन करने पर स्वतः ही ग्लाइडस्लोप आवत्ति भी चुन लेता है। लोकलाइज़र आवृत्ति ११० मेगाहर्ट्ज़ और ग्लाइडस्लोप आवृत्ति ३३० मेगाहर्ट्ज़ के रेंज में होती हैं। लोकलाइज़र वाहक आवृत्तियाँ १०८.१० - १११.९५ मेगाहर्ट्ज़ (जिसमें १०० किलोहर्ट्ज़ प्रथम दशमलव डिजिटल विषम होते हैं, तदनुसार १०८.१०, १०८.१५, १०८.३०, आदि होती हैं, और इनका प्रयोग कहीं किसी कार्य के लिये नहीं किया जाता है)। आईएलएस आवृत्तियां टैकैन चैनल्स के 18X से 56X तक के सम चैनल्स पर देखें।
उड़ानपट्टी पर लोकलाइज़र
ग्लाइडस्लोप की अनुपयोज्यता की स्थिति में लोकलाइज़र को एक पृथक गैर-परिशुद्ध अप्रोच के रूप में प्रयोग किया जा सकता है। तब इसका लघुरूप एलओसी (LOC) होता है। जब ग्लाइडस्लोप के बिना ही उपस्कर प्रणाली स्थापित होती है, तब उसका लघुरूप एलएलज़ेड (LLZ) होता है।
कुछ स्थितियों में लोकलाईज़र द्वारा प्रेषित कोर्स उड़ानपट्टी से एक कोण पर होता है (विमानक्षेत्र के निकटस्थ किन्हीं व्यवधानों के कारण)। तब इसे लोकलाईज़र टाइप डायरेक्श्नल एड (LDA) कहा जाता है। लोकलाइज़र उपस्माकर उड़ानपट्मटी के सुदूर छोर से लगभग १००० फ़ीट दूरी पर स्थापित किया जाता है। इसके संकेत की प्रयोगनीय क्षमता उड़ानपट्टी के दोनों ओर १०° के विस्तार में १० नॉटिकल मील तक विस्तृत रहती है। विमान एवं उड़ानपट्टी के सान्निध्य के बढ़ने के साथ-साथ ही क्षैतिज सटीकता में वृद्धि होती जाती है। लोकलाईज़र अप्रोच के कुछ विशिष्ट मौसम मिनिमा भी होते हैं जो अप्रोच प्लेट्स पर मिलते हैं।
हार्दिक पटेल
हार्दिक पटेल गुजरात में पटेल समुदाय द्वारा ओबीसी दर्जे की मांग को लेकर जारी आरक्षण आंदोलन के युवा नेता हैं। ओबीसी दर्जे में पटेल समुदाय को जोड़कर सरकारी नौकरी और शिक्षा में आरक्षण चाहते हैं।गुजरात मे दंगो मे लिप्त होने के कारण 2 साल की सजा मिली है।
पटेल बी-काम पारित है।
व्यक्तिगत जीवन
हार्दिक पटेल का जन्म 20 जुलाई 1993 में कदवा-पाटीदार चन्दन नगरी, गुजरात में भरत और उषा पटेल के घर हुआ था। वर्ष 2004 में अपने बच्चे के अच्छे शिक्षा हेतु इनका परिवार वीरमगम शहर 10 किलोमीटर दूर चला गया। हार्दिक ने 6वीं से 8वीं की कक्षा दिव्य ज्योत विद्यालय, वीरमगम में पूरी की। हार्दिक अपनी 7वीं कक्षा उत्तीर्ण होने के पश्चात अपने पिता के छोटे से व्यापार को चलाने में सहायता करने लगे। वे भूमिगत पानी के कुओं में नल लगाने का कार्य करते थे। वर्ष 2010 में हार्दिक सहजानन्द महाविद्यालय, अहमदाबाद में बीकॉम की पढ़ाई की। उन्होंने महाविद्यालय के छात्र संघ के महासचिव के पद के चुनाव में भाग लिया और निर्विरोध निर्वाचित हो गए।
सरदार पटेल समूह
वर्ष 2011 में हार्दिक सरदार पटेल समूह से जुड़े।
पाटीदार अनामत आंदोलन समिति
जुलाई 2015 में हार्दिक की बहन, मोनिका राज्य सरकार की छात्रवृत्ति प्राप्त करने में विफल रही। इस कारण उन्होंने एक पाटीदार अनामत आंदोलन समिति का निर्माण किया। जिसका लक्ष्य अन्य पिछड़ा वर्ग में शामिल होना था।
पाटीदार आरक्षण आंदोलन
हार्दिक 12 मार्च 2019 को कांग्रेस के सदस्य बने, जिसके बाद महज 16 महीनों में ही उन्होंने पार्टी के प्राथमिक सदस्य से लेकर कार्यकारी प्रदेश अध्यक्ष का सफर तय कर लिया।
२०२२ में गुजरात विधान सभा से पहले हार्दिक पटेल ने कांग्रेस से इस्तीफा दे दिया । 02 जून २०२२ को  हार्दिक पटेल भारतीय जनता पार्टी (बीजेपी) में शामिल हो गए हैं । उनको प्रदेश अध्यक्ष सीआर पाटिल ने बीजेपी की सदस्यता दिलाई।
सैमुएल रिचर्डसन
सैमुएल रिचर्डसन (१६८९-१७६१) की गणना अंग्रेजी उपन्यास के निर्माताओं में की जाती है।
साधारण प्रतिभा के इस लेखक का साहित्यक्षेत्र में प्रवेश अकस्मात्‌ ही हुआ। लगभग पचास वर्ष की अवस्था तक इनका पूरा समय अपने निजी मुद्रण व्यवसाय के सफल संचालन में ही लगा। इसी बीच दो पुस्तकविक्रेताओं ने इनसे पत्रों की शैली में एक उपदेशात्मक ग्रंथ लिखने का आग्रह किया जिससे सर्वसाधारण, विशेषतया महिलाओं को, जीवन की विभिन्न परिस्थितियों में उचित आचरण की शिक्षा मिल सके। इस प्रकार 'फेमिलियर लेटर्स ऑन इंपोर्टेंट अकेजंस' के प्रकाशन से इनके साहित्यिक जीवन का प्रारंभ हुआ। फिर तो इन्होंने पामेला (Pamela), क्लैरिसा हार्लो तथा सर चार्ल्स ग्रैडिसन नामक तीन बड़े बड़े उपन्यास लिखे जिनके कारण इन्हें इंग्लैंड के बाहर यूरोप में भी ख्याति मिली।
रिचर्डसन के सभी उपन्यास पत्रों की शैली में हैं। पत्रों के माध्यम से वे अपने पात्रों के भावों का सूक्ष्म मनोवैज्ञानिक अध्ययन प्रस्तुत करते हैं। अंग्रेजी उपन्यास अपने प्रारंभिक युग में घटनाप्रधान ही था। चरित्रचित्रण की दृष्टि से उसे एक लंबी मंजिल तय करनी थी। रिचर्डसन ने पहली बार उसमें चारित्रिक विवेचन का समावेश किया। विशेषतया नारी हृदय के परस्पर विरोधी भावों का उनके उपन्यासों में गूढ़ अध्ययन मिलता है।
रिचर्डसन के उपन्यासों की दूसरी विशेषता उनका नैतिक उद्देश्य है। उपन्यास उनके लिए केवल मनोरंजन का साधन न होकर पाठकों का धर्म तथा नैतिकता में शिक्षित करने का माध्यम था। 'पामेला' की रचना, जैसा लेखक ने उपन्यास के मुख पृष्ठ पर ही स्पष्ट कर दिया है, इसी उद्देश्य से की गई। नैतिकता का यह आग्रह संभवत: प्युरिटन प्रभाव तथा चार्ल्स द्वितीय के समय के नाट्य साहित्य में अश्लीलता के विरुद्ध प्रतिक्रिया के कारण आया।
रिचर्डसन में एक दूसरे प्रकार की प्रतिक्रिया भी देखने को मिलती है। जहाँ १८वीं शताब्दी में साहित्य तथा जीवन के व्यापक क्षेत्र में बुद्धि पक्ष को ही प्रधानता दी जाती थी, उन्होंने अपने उपन्यासों में भाव पक्ष पर जोर दिया।
जनगणना नगर
भारत के संदर्भ में, एक जनगणना नगर वो नगर है जो वैसे तो एक अधिसूचित नगरपालिका इकाई नहीं होता, परन्तु इसकी जनसंख्या अपेक्षाकृत अधिक होती है जिसे ग्रामीण जनसंख्या माना जाता है । एक जनगणना नगर की न्यूनतम जनसंख्या 5000 होती है, पुरुष जनसंख्या का कम से कम 75% गैर-कृषि व्यवसायों में संलग्न होता है और न्यूनतम जनसंख्या घनत्व 400 व्यक्ति प्रति किमी2 होता है।
अनूपगढ़ विधानसभा क्षेत्र श्रीगंगानगर(राजस्थान)
अनूपगढ़ विधानसभा क्षेत्र, बीकानेर लोकसभा क्षेत्र का ऐसा विधानसभा क्षेत्र है जो कि बीकानेर जिले का ना होकर श्रीगंगानगर जिले से संबंधित है।
आकाश चोपड़ा
आकाश चोपड़ा (जन्म 19 सितम्बर 1977, आगरा, उत्तर प्रदेश) भारतीय क्रिकेट खिलाड़ी हैं जो वर्ष 2003 के उत्तर्रार्द्ध से 2004 के अन्त तक भारतीय क्रिकेट टीम के लिए खेले। वो भारतीय क्रिकेट टीम के सलामी बल्लेबाज के रूप में खेले।
जैस भाटिया
जैस भाटिया (29 जून 1988 को जन्म हुआ इनका पूरा जस्करन सिंह भाटिया) हैं ये एक भारतीय अभिनेता और मॉडल है ' इन्होंने कई टीवी विज्ञापनों में और प्रिंट विज्ञापनों में काम करके अपने कैरियर शुरू किया। इन्होंने भारतीय रोमांटिक ड्रामा फिल्म मौसम (2011 फ़िल्म) फ़िल्म में भूमिका के समर्थन के साथ अपने बॉलीवुड करियर की शुरुआत की थी '
तेज़
कहानी
आकाश राणा एक इंज़ीनियर है जो अपनी ब्रिटिश नागरिक पत्नी निकिता के साथ लंदन में रहता है। उसका अवैध तरीके से ब्रिटेन में रहने की जानकारी कोर्ट को पता चलती है जो उसे देश से निकाल देती है। आकाश चार वर्ष पश्चात फिर से बदला लेने की नीयत से देश में प्रवेश करता है और अपने पुराने कर्मचारी आदिल ख़ान अवं मेघा के साथ नुक्सान करने की योजना बनाता है।
स्पीड (2007 फ़िल्म)
स्पीड बॉलीवुड एक्शन कॉमेडी फिल्म हैं। जो विक्रम भट्ट द्वारा निर्देशित और इसका निर्माण हैरी बवेजा ने किया हैं। इस फिल्म के मुख्य भूमिकाओं में जायद खान, उर्मिला मातोंडकर, आशीष चौधरी, आफताब शिवदासानी और संजय सूरी हैं। यह 2004 के में बनी एक अंग्रेज़ी फ़िल्म सेल्युलर का रीमेक हैं।
किंग कोठी पैलेस
किंग कोठी पैलेस हैदराबाद, तेलंगाना, भारत में एक शाही महल है।
इतिहास
महल का निर्माण कमाल खान ने किया था, और महल के लिए अपनी इच्छा व्यक्त करने के बाद मीर उस्मान अली खान को बेच दिया था। युवा निज़ाम 13 वर्ष की उम्र में ही इसमें अपना घर बसा लिया।
पहले, एक नवाब कमल खान ने अपने निवास के लिए इस महल का निर्माण किया: इस प्रकार महल का मुख्य द्वार, पासरबी गलियारे, खिड़कियां और दरवाजे पर "के.के" के संकेत से उत्कीर्ण किए गए। बाद में जब निज़ाम ने इस महल को खरीदा, यह एक राजशाही निवास बन गया था, अब युवा निज़ाम ने इसे अपने गर्व के खिलाफ अन्य नवाब के संक्षेप में महसूस किया; उन्होंने एक फ़र्मान पारित किया और संक्षेप में "के.के." को "किंग कोठी" में बदल दिया, अर्थात राजा की हवेली।
पश्चिमी हिस्सा, जो ऊंची दीवारों से ढकी हुई है, में मुख्य आवासीय भवन शामिल हैं।
पोरवोरिम
पोरवोरिम (Porvorim) भारत के गोवा राज्य के उत्तर गोवा ज़िले की बारदेज़ तालुका में स्थित एक नगर है। यह गोवा की वैधानिक राजधानी है और मांडवी नदी के उत्तरी तट पर बसा हुआ है। राज्य की प्रशासनिक राजधानी पणजी नदी के दूसरे तट पर स्थित है। पोरवोरिम को पणजी का उपनगर माना जाता है, और यह मुम्बई-गोआ महामार्ग एनएच-17 पर स्थित होने के कारण एक उच्चवर्गीय आवासीय केन्द्र माना जाता है। पोरवोरिम, गोवा की राजधानी पणजी से कुछ ही किलोमीटर की दूरी पर स्थित है। आधिकारिक रूप से यह एक गाँव है, लेकिन जिस प्रकार की सुविधाएँ यहाँ उपलब्ध हैं वह किसी कस्बे या छोटे नगर से कम नहीं हैं। पोरवोरिम सड़कों द्वारा अच्छे से जुड़ा हुआ है। यहाँ बहुत तेज़ी से आधारभूत-संरचनाओं का विकास हो रहा है जैसे अस्पताल, विद्यालय, होटल और महामार्ग इत्यादि।
इतिहास
पोरवोरिम मूल रूप से एक ग्रामीण बाज़ार था जो पणजी-मापूसा महामार्ग और सोकोरो-सांगोल्दा सड़कों के कटाव पर स्थित था।
विकास
मांडवी नदी के एक किनारे पर स्थित, पोरवोरिम एक हरियाली से युक्त क्षेत्र है। मांडवी सेतु से राजधानी पणजी का विहंगम दृश्य दिखलाई देता है। पोरवोरिम में बहुत से शैक्षणिक संस्थान हैं जैसे विद्या प्रोभोधिनी शैक्षणिक समाज जिसके पूर्व-प्रार्थमिक, प्राथमिक, उच्च विद्यालय, वरिष्ठ माध्यमिक विभाग हैं।
आवासीय परिसर
पोरवोरिम में बहुत से आवासीय परिसर स्थित हैं जैसे:
शैक्षणिक और सरकारी संस्थान
पोरवोरिम में बहुत से शैक्षणिक और अन्य सरकारी संस्थान स्थित हैं जिनमें से कुछ निम्नलिखित हैं:-
पोरवोरिम में रेस्तरां
पोरवोरिम के कुछ रेस्तरांओं के नाम इस प्रकार हैं
सामाजिक आन्दोलन
आधुनिक पाश्चात्य जगत में सामाजिक आन्दोलन शिक्षा के प्रसार के द्वारा तथा उन्नीसवीं शदी में औद्योगीकरण व नगरीकरण के कारण श्रमिकों के आवागमन में वृद्धि के कारण सम्भव हुए।
भारत के सामाजिक आन्दोलन के सबसे बड़े महानायक डॉ॰ बाबासाहेब आंबेडकर है। डॉ॰ बाबासाहेब आंबेडकर का शक्तिशाली सामाजिक आंदोलन विश्व के सबसे प्रभावशाली आन्दोलनों में से एक है तथा भारत का सबसे प्रभावशाली सामाजिक आंदोलन है। बाबासाहेब का आन्दोलन भारत देश के पिछडे, गरीब, शोषित, दलित लोगों को उनके सामाजिक, आर्थिक, धार्मिक, राजनैतिक विशेषत: मानव अधिकार देने के लिये था, यह भारत की सबसे बडी सामाजिक क्रांति भी थी। डॉ॰ बाबासाहेब आंबेडकर संविधान निर्माता थे, इसलिए उन्होंने देश शोषित लोगों उनके अधिकारों के संघर्ष किया और उसमें सफलता पाई। डॉ॰ बाबासाहेब आंबेडकर जी के महाड़ सत्याग्रह या चवदार तालाब आंदोलन, नाशिक का कालाराम मन्दिर आंदोलन और दलित बौद्ध आंदोलन प्रसिद्ध है। विश्व के सबसे महान मानवाधिकारी आंदोलनकारीयों में डॉ॰ बाबासाहेब आंबेडकर जी का स्थान शिर्ष पर स्थान है।
परिचय
राजनीतिक भागीदारी के संस्थागत दायरों के बाहर परिवर्तनकामी राजनीति करने वाले आंदोलनों को सामाजिक आंदोलनों की संज्ञा दी जाती है। लम्बे समय तक सामूहिक राजनीतिक कार्रवाई करने वाली ये आंदोलनकारी संरचनाएँ नागर समाज और राजनीतिक तंत्र के बीच अनौपचारिक सूत्र का काम भी करती हैं। हालाँकि ज़्यादातर सामाजिक आंदोलन सरकारी नीति या आचरण के ख़िलाफ़ कार्यरत रहते हैं, लेकिन स्वतःस्पूर्त या असंगठित प्रतिरोध या कार्रवाई को सामाजिक आंदोलन नहीं माना जाता। इसके लिए किसी स्पष्ट नेतृत्व और एक निर्णयकारी ढाँचे का होना ज़रूरी है। आंदोलन में भाग लेने वालों के लिए किसी साझा मकसद और विचारधारा का होना भी आवश्यक है। क्या ये ख़ूबियाँ राजनीति के औपचारिक दायरों में काम करने वाले किसी राजनीतिक दल या दबाव समूह में नहीं होतीं? दरअसल, सामाजिक आंदोलन अपने बुनियादी चरित्र में अनौपचारिक नेटवर्कों की अन्योन्यक्रिया से बनते हैं। वे ऐसे मुद्दे चुनते हैं जिन्हें औपचारिक राजनीति अपनाने से इनकार कर देती है। साथ ही वे प्रतिरोध और गोलबंदी के ग़ैर-परम्परागत रूपों का इस्तेमाल करते हैं। सामाजिक आंदोलनों ने अल्पसंख्यकों, हाशियाग्रस्त समूहों और अधिकार-वंचित तबकों की राजनीति को बढ़ावा दिया है। इसी कारण से यह भी माना जाता है कि समकालीन लोकतंत्र अपने विस्तार और गहराई के लिए सामाजिक आंदोलनों का ऋणी है।
द्वितीय विश्व-युद्ध के बाद ग्लोबल और राष्ट्रीय राजनीतिक प्रणालियों में इस परिघटना का उदय हुआ। इनके पीछे ऐसी शख्सियतें, नेटवर्क, समूह और संगठन थे जिनका उद्देश्य औपचारिक राजनीति के दायरों के बाहर समाज, राज्य, सार्वजनिक नीतियों को जन-हित के लिहाज़ से प्रभावित करना था। पिछले साठ वर्षों में सामाजिक आंदोलनों ने राजनीतिक प्रणालियों और लोकतंत्रीकरण की प्रक्रिया पर उल्लेखनीय असर डाला है। सारी दुनिया में पर्यावरण का आंदोलन, युद्ध विरोधी आंदोलन, असंगठित मज़दूरों के आंदोलन, स्त्री-अधिकारों के आंदोलन, वैकल्पिक यौनिकताओं के आंदोलन इस परिघटना की सफलता के प्रमाण हैं। वित्तीय पूँजी के भूमण्डलीकरण से उपजी जन-विरोधी प्रवृत्तियों के ख़िलाफ़ चल रहे आंदोलन भी इसी श्रेणी में आते हैं। सामाजिक आंदोलनों की एक ख़ूबी यह भी है कि भले ही उनकी राजनीतिक कार्रवाई में स्थानीयता या ज़मीन से जुड़े होने या ग्रासरूट्स के संबंध को अहमियत दी जाए, लेकिन वे समस्याओं और मुद्दों को उत्तरोत्तर ग्लोबल सन्दर्भों में देखते और परिभाषित करते हैं। इसी कारण से वे स्थानीय स्तर पर चलाई जा रही प्रतिरोध की कार्रवाइयों को ग्लोबल नेटवॄकग के ज़रिये टिकाने में समर्थ हो पाते हैं। उनका नारा होता है ‘थिंक ग्लोबली, एक्ट लोकली’। इंटरनेट की परिघटना के उभार के बाद सामाजिक आंदोलनों के लिए प्रसार, समन्वय और नेटवर्किंग की सुविधा में और बढ़ोतरी हो गयी है।
द्वितीय विश्वयुद्ध के बाद पश्चिमी देशों में उभरे मध्य वर्ग ने स्वयं को पुराने वर्ग आधारित आंदोलनों के मुकाबले राजनीतिक, सांस्कृतिक और बौद्धिक रूप से विशिष्ट महसूस करते हुए सामूहिक राजनीतिक कार्रवाई के ऐसे रूपों को अपनाना पसंद किया जिनके दायरे में कहीं व्यापक किस्म के नैतिक, सांस्कृतिक और सामाजिक मुद्दे आते थे। इस ज़माने में चले कई सामाजिक आंदोलन नागरिक अधिकारों, स्त्री-अधिकारों, युद्ध का विरोध करने और पर्यावरण की हिफ़ाज़त करने के आग्रहों के इर्द-गिर्द गोलबंद हुए। साठ का दशक आते-आते इन आंदोलनों की गतिविधियाँ युरोप और उत्तरी अमेरिका में काफ़ी बढ़ गयीं। इन्हें राजनीतिक कामयाबी भी मिलने लगी। यह देख कर समाज-वैज्ञानिकों ने इस परिघटना का अध्ययन शुरू किया। सामाजिक आंदोलनों को समझने के लिए सबसे पहले मनोविज्ञान का प्रयोग किया गया। इससे आंदोलनरत लोगों, समूहों और नेटवर्कों के सामूहिक व्यवहार पर रोशनी पड़ी। दूसरी तरीका संरचनागत-प्रकार्यवादी किस्म का था। उसने यह देखने की कोशिश की कि इन आंदोलनों का सामाजिक स्थिरता पर क्या असर पड़ रहा है। मास सोसाइटी का अध्ययन करने वाले मनोवैज्ञानिकों को लगा कि सामाजिक आंदोलन निजी तनाव से जूझ रहे व्यक्तियों की अभिव्यक्तियाँ हैं। दूसरी तरफ़ संरचनागत-प्रकार्यवादी विद्वानों का ख़याल था कि ये आंदोलन सामाजिक प्रणाली में आये तनावों का फलितार्थ हैं।
सामाजिक आंदोलनों की समझ बनाने की प्रक्रिया में एक थियरी सांगठनिक व्यवहार के अध्ययन के रूप में भी विकसित हुई। उसने सामाजिक आंदोलन को किसी भी अन्य संगठित समूह की तरह समझने की चेष्टा की। आगे चल कर कई विद्वानों ने सामाजिक आंदोलनों और संस्थागत राजनीति के बीच अन्योन्यक्रिया पर विशेष ध्यान दिया जिससे राजनीति को प्रक्रियाओं के रूप में समझने के परिप्रेक्ष्य का विकास हुआ। अस्सी के दशक में हुए कुछ अनुसंधानों ने वामपंथी रुझान वाले कई आंदोलनों पर ध्यान दिया। ये वामपंथी जत्थेबंदियाँ पदानुक्रम पर आधारित संगठन के बजाय क्षैतिज बनावट वाले संगठन और बारी-बारी से नेतृत्व करने या अनौपचारिक किस्म के नेतृत्व में यकीन करने वाली थीं। युरोप की ज़मीन और वहीं के परिप्रेक्ष्य के आधार पर हुए इस शोध ने संस्कृति और अस्मिता संबंधी आंदोलनों को अपनी विषय-वस्तु बनाया।  उन्होंने देखा कि पर्यावरण संबधी आंदोलन और स्त्री-अधिकारों के लिए होने वाले आंदोलन किस प्रकार प्रतिरोध के नये-अनूठे तौर-तरीके इस्तेमाल कर रहे हैं। इस विमर्श से नव-सामाजिक आंदोलनों की थीसिस निकली। दरअसल, अस्सी और नब्बे के दौरान प्रकाश में आयी यह थीसिस वामपंथ की स्थापित समझ को चुनौती देने वाली साबित हुई। इससे पहले वामपंथी राजनीतिक कार्रवाई का मतलब वर्ग-आधारित गतिविधि के अलावा कुछ और नहीं समझा जाता था। लेकिन, जब अमेरिका में अफ़्रो- अमेरिकनों ने अपने अधिकारों के समर्थन में ब्लैक पॉवर और ब्लैक पेंथर जैसे रैडिकल और जुझारू आंदोलन चलाये; जब वियतनाम युद्ध के ख़िलाफ़ साम्राज्यवाद विरोधी मुहिमें संगठित की गयीं; जब आणुविक निःशस्त्रीकरण के पक्ष में शांति आंदोलन चला; जब रैडिकल फ़ेमिनिज़म ने अपनी दावेदारियाँ पेश कीं; और जब हवा और पानी के प्रदूषण के ख़िलाफ़ आवाज़ बुलंद की गयी, तो वर्ग संघर्ष को ही केंद्रीय सामाजिक अंतर्विरोध मानने वाली दृष्टि को प्रश्नांकित होना पड़ा।
इन आंदोलनों में एक विचारधारात्मक विविधता थी। इनकी ज़मीन भी एक-दूसरे से भिन्न दिख रही थी। पारम्परिक मार्क्सवादी समझ को ठुकराते हुए आंद्रे ग्रोज़, रुडोल्फ़ बाहरो, एलाँ तूरेन और युरगन हैबरमास ने अपने- अपने तरीके से दावा किया कि सामाजिक-राजनीतिक अस्मिता और राजनीतिक कार्रवाई की ख़ातिर की जाने वाली गोलबंदी के लिए वर्ग अब एक कारगर प्रत्यय नहीं रह गया है। इन विद्वानों ने नव-सामाजिक आंदोलनों को उत्तर- औद्योगिक सामाजिक संरचनाओं की पैदाइश करार दिया। उनका कहना था कि लोकोपकारी राज्य ने शोषण के पुराने रूपों को काफ़ी-कुछ निष्प्रभावी कर दिया है। नयी परिस्थितियों में आधुनिक समाज परायेपन के नये रूपों को जन्म दे रहा है। इससे पैदा होने वाले विक्षोभ को नव- सामाजिक आंदोलन अपना केंद्र बना रहे हैं। फ़्रांसीसी समाजशास्त्री एलाँ तूरेन ने द रिटर्न ऑफ़ द एक्टर की रचना की। तूरेन ने रैडिकल रवैया अख्तियार करते हुए अपील की कि समाजशास्त्रियों को सामाजिक आंदोलनों की केवल व्याख्या तक ही सीमित न रह कर उनमें भागीदारी करते हुए उनकी गहरी पड़ताल करनी चाहिए। भूमण्डलीकरण के उभार ने सामाजिक आंदोलन संबंधी युरोपीय और अमेरिकी परिप्रेक्ष्यों के बीच मेल-मिलाप की परिस्थितियाँ बनायी हैं। अब विद्वानगण सामाजिक आंदोलन में नेटवर्कों की भूमिका पर विशेष ध्यान दे रहे हैं। इस परिघटना और भूमण्डलीकरण-विरोधी आंदोलन के सहयोजन पर भी ख़ास ज़ोर दिया जा रहा है।
सन्दर्भ
1. अल्बर्टो मेलुची (1996), नोमेड्स ऑफ़ द प्रज़ेंट्स : सोशल मूवमेंट्स ऐंड द इंडिविडुअल नीड्स इन कंटेम्परेरी सोसाइटीज़, केम्ब्रिज युनिवर्सिटी प्रेस, केम्ब्रिज.
2. एडर क्लॉस (1985), ‘द न्यू सोशल मूवमेंट्स’ : मॉरल क्रुसेड्स, पॉलिटिकल प्रेशर ग्रुप्स, ऑर सोशल मूवमेंट्स’, सोशल रिसर्च, 52, अंक 4.
3. दोंतेला डेल पोर्ता और मारियो दानी (1999), सोशल मूवमेंट्स : ऐन इंट्रोडक्शन, ऑक्सफ़र्ड युनिवर्सिटी प्रेस, ऑक्सफ़र्ड.
4. सिडनी टैरो (1998), पॉवर इन मूवमेंट : सोशल मूवमेंट्स ऐंड कंटेशियस पॉलिटिक्स, केम्ब्रिज युनिवर्सिटी प्रेस, न्यूयॉर्क.
5. चार्ल्स टिली (1978), फ़्रॉम मोबिलाइज़ेशन टू रेवोल्यूशन, एडिसन-वेज़ली, रीडिंग, एमए.
गहोई
गहोई एक मध्य भारत में एक व्यापारी समुदाय तथा एक भारतीय उपनाम है। गहोई समुदाय को 12 गोत्रों में बांटा गया है, प्रत्येक गोत्र छः उपजातियों में विभाजित हैं। उन्होंने पारंपरिक रूप से बुंदेलखंड के परवर जैन समुदाय के साथ सहभागिता की है।
ग्रहापति कोक्काल शिलालेख में उल्लिखित "ग्रहापति" परिवार को उसी समुदाय से माना जाता है जिसे अब गहोई के नाम से जाना जाता है। खजुराहो अवस्थित यह शिलालेख जिसपर विक्रम संवत १०५६, कार्तिक मास अंकित है, ग्रहपति परिवार का सबसे पुराण संकेत है
जलमुर्गी
जलमुर्गी (Moorhen) रेलिडाए कुल के जलीय पक्षियों का एक समूह है, जिसकी अधिकांश सदस्स्य जातियाँ गैलीनुला (Gallinula) वंश के अंतर्गत आती हैं।
उपस्कर अवतरण प्रणाली ग्लाइड पाथ
उपस्कर अवतरण प्रणाली ग्लाइड पाथ (अंग्रेज़ी: इंस्ट्रूमेंट लैंडिंग सिस्टम ग्लाइड पाथ )(लघु: ग्लाइड पाथआइएलएस [G/P] या ग्लाइड स्लोप आइएलएस [G/S]) – अंतर्राष्ट्रीय दूरसंचार यूनियन (आईटीयू) के आईटीयू रेडियो विनियम (आरआर) – में परिभाषा के अनुसार " इंस्ट्रूमेंट लैंडिंग प्रणाली  में सन्निहित ऊर्ध्वाधर मार्गदर्शन जो अवतरण के समय विमान को अपने इष्टतम अवतरण पथ से ऊर्ध्वाधर विचलन इंगित करता है।"प्रत्येक रेडियो स्टेशन या ऐसी प्रणाली को, वह जिस सेवा को स्थायी या अस्थायी रूप से प्रदान कर रहा है, उसी के अनुसार वर्गीकृत किया जाता है।
प्रचालन सिद्धांत
ग्लाइड स्लोप स्टेशन उड़ानपट्टी के टचडाउन क्षेत्र के निकटस्थ एक एंटीना सारणी का उपयोग करता है। GS संकेत उपस्कर के वाहिका आवइत्ति पर लोकलाईज़र  की ही भांति भेजा जाता है। ग्लाइड स्लोप संकेत का ्केन्द्र लगभग 3° क्षैतिज(भूमि स्तर से) पर प्रेषण करने हेतु व्यवस्थित किया जाता है। इसकी किरण (बीम) १.४° डीप (ग्लाइड पाथ केन्द्र से ०.७° नीचे एवं ०.७° ऊपर) होती है।
पायलट विमान को इस प्रकार नियन्त्रित करता है कि उसका विमान स्थापित सूचक केन्द्र में ही रहे, जिससे विमान ग्लाइड पाथ का अनुसरण करते हुए किसी भी व्यवधान आदि से ऊपर रहते हुए उड़ानपट्टी पर एकदम टचडाउन बिन्दु पर पहुंचना सुनिश्चित हो पाये( अर्थात यह उपकरण ऊर्ध्वाधर मार्गदर्षन उपलब्ध कराता है)।
लोकलाइज़र एवं ग्लाइड स्लोप की वाहक आवृत्ति के जोड़े
आईएलएस के कुल ४० उपलब्ध चैनल्स में से किसी एक पर दो आवृत्तियों का प्रेषण किया जाता है। इनमें से एक को ९० हर्ट्ज़ पर एवं दूसरी को १५० हर्ट्ज़ पर आवृत्ति मॉड्यूलन किया जाता है। इनको सह-स्थापित संग्राहकों की श्रेणी से प्रेषित किया जाता है। प्रत्येक संग्राहक (एण्टीना) एक संकीर्ण किरण (नैरो बीम) प्रेषित करता है।
लारेन्स फेर्लिंघेट्टि
लारेन्स फेर्लिंघेट्टि (२४ मार्च १९१९) अमेरिका के प्रख्यात कवि, अनुवादक, चित्रकार, नाट्यकार और उदारनैतिक भाविक हैं। पचासके दशकमें उनहोने सिटि लाइटस बुकस प्रकाशन संस्था कि स्थापना की, कैलिफोरनियाके संफ्रांन्सिस्को मे। उस रास्ते का नाम अभि जैक केरुयक ऐलि के नाम से जाना जाता है। उनके प्रकाशन संस्था से ही बीट कवि, लेखक एवम नाट्यकारों का पहला किताब प्रकाशित हुये थे, यंहा तक कि गिंसबर्गके हाउल उनके यहां से प्रकाशित होने पर उसपर जो अश्लीलता का मुकदमा हुया था वह भी लारेन्स फेर्लिंघेट्टिको ही झेलना पडा था। वे जाने जाते हैं उनका पहला काव्यग्रन्थ ए कोनि आइलैन्ड ऑफ दि माइन्ड के कारण जो अब तक दस भाषायों में अनुदित हुये हैं और जिसकी दस लाख से भी ज्यादा कापि अब तक बिक चुके हैं। भारतीय भुखी पीढी आंदोलनकारीयाँ के लेखन भी वह प्रकाश कर चुके हैं। मलय रायचौधुरी के खिलाफ जब साठके दशकमें मुकदमा चला था तब वे उनकि कविता प्रकाशित कर अमेरिका के पाठकॉके सामने लाये थे।
अरित्र
अरित्र या रडर एक सरल युक्ति है जो जलयान, नौका, पनडुब्बी, होवरक्राफ्ट, वायुयान आदि को वांछित दिशा में मोड़ने के काम आता है।
किकिकि हना
किकिकि हना दुनिया का सबसे छोटा उड़न कीड़ा है। इसकी लंबाई ०.१६ मिलीमिटर है। यह बहुकोशिकीय जीव एक कोशिकीय जीव से भी छोटा है। यह सर्वप्रथम त्रिनिदाद में पाया गया था। बाद में यह हवाई, आस्ट्रेलिया और अर्जेंटिना में भी मिला। २०१५ में यह भारत के तमिलनाडू में भी पाया गया है। इसका नाम हवाइन (Hawaiian) से व्युत्पन्न है जिसका अर्थ है बहुत छोटा। इसकी गतिविधियों के बारे में अभी अधिक जानकारी नहीं है। यह भी अपना अंडा दूसरे कीड़े के अंडे में देता है। इसके जीवन की सारी अवस्थाएं एक अंडे में ही बीतती है जिसमें यह एक व्यस्क कीड़ा बनता है।
नीली कीचमुर्गी
नीली कीचमुर्गी (Grey-headed swamphen), जिसका वैज्ञानिक नाम पोरफाएरियो पोलियोसेफैलस (Porphyrio poliocephalus) है, एक प्रकार की कीचमुर्गी है जो मध्य पूर्व, भारतीय उपमहाद्वीप, दक्षिणी चीन और उत्तरी थाईलैण्ड में पाई जाती है।
केंद्रीय खान योजना एवं अभिकल्पन संस्थान
केंद्रीय खान योजना एवं अभिकल्पन संस्थान (Central Mine Planning and Design Institute / सीएमपीडीआई) भारत की एक परामर्शदाता कंपनी है जो कोयला, लिग्नाइट एवं अन्य खनिजों के भूमिगत खदान या खुली खादान की योजना बनाने एवं डिजाइन के क्षेत्र में परामर्श देती है। इस क्षेत्र में यह एक बड़े परामर्शदाता संगठन के रूप में 30 वर्षों का अनुभव रखता है।
निम्नलिखित के लिए संसाधन गवेषण तथा विकास के क्षेत्र में संपूर्ण सेवाएँ प्रदान करना :
तालीम अली अबू नस्र
तालीम अली अबू नस्र ,थॉमस बैलेंटाइन इरविंग(जन्म: 1914) (अंग्रेज़ी:T. B. Irving) कनाडाई-अमेरिकी मुस्लिम लेखक, प्रोफेसर, कार्यकर्ता और विद्वान थे जिन्होंने कुरआन का पहला अमेरिकी अंग्रेजी अनुवाद तैयार किया था।
प्रारंभिक जीवन और शिक्षा
इरविंग का जन्म प्रेस्टन, ओंटारियो (अब कैम्ब्रिज ) में 1914 में विलियम इरविंग और जेसिका मैकइंटायर के बेटे के रूप में हुआ था। टोरंटो विश्वविद्यालय से आधुनिक भाषाओं में बीए अर्जित किया, और मैकगिल विश्वविद्यालय से मास्टर डिग्री प्राप्त की और 1940 में प्रिंसटन विश्वविद्यालय से नियर ईस्टर्न स्टडीज में पीएचडी की उपाधि प्राप्त की। 1950 के दशक की शुरुआत में इस्लाम धर्म को अपनाया और अल-हज तालीम अली अबू नस्र नाम रखा।
करियर
कुरआन :अधिकांश अनुवादों में आम अंग्रेजी की पुरानी शैली के अभ्यस्त नहीं होने वाले दर्शकों के लिए अधिक पठनीय। इरविंग विशेष रूप से उत्तरी अमेरिका में मुस्लिम युवाओं के लिए कुरआन को सुलभ बनाने के बारे में चिंतित थे। एक विद्वान के रूप में, इरविंग ने अमेरिका और कनाडा के कई प्रमुख विश्वविद्यालयों में पढ़ाया और अध्ययन किया, जिनमें मैकगिल, प्रिंसटन, मिनेसोटा विश्वविद्यालय औरटेनेसी विश्वविद्यालय ।
एक लेखक के रूप में, इरविंग ने इस्लाम पर कई किताबें लिखीं, जिनमें "हैड यू बीन बोर्न ए मुस्लिम", "इस्लाम एंड इट्स एसेंस", "इस्लाम रिसर्जेंट" और "ग्रोइंग अप इन इस्लाम" शामिल हैं। उन्होंने स्पैनिश में बहुत कम किताबें लिखीं, जिनमें "नैसिडो कोमो मुसुलमैन" और "कॉटिवरियो बेबिलोनिको एन एंडलुसिया" शामिल हैं। वह "फाल्कन ऑफ स्पेन" के लेखक हैं।
टी. बी. इरविंग को लातीनी दावाह में अग्रणी माना जाता है। उन्होंने स्पेन में इस्लाम के इतिहास के बारे में लातीनी मुसलमानों को कई व्याख्यान दिए थे।
1981 से 1986 तक, इरविंग ने शिकागो में अमेरिकन इस्लामिक कॉलेज के डीन के रूप में कार्य किया। उन्हें 1983 में पाकिस्तान सरकार द्वारा इस्लाम के लिए उनकी सेवा के लिए मान्यता दी गई थी जब उन्हें उत्कृष्टता के स्टार से सम्मानित किया गया था।
मृत्यु
डॉ. इरविंग 24 सितंबर 2002 को अल्जाइमर रोग से लंबे संघर्ष के बाद उनका निधन हो गया।
स्‍वतंत्रता दिवस (ब्राज़ील)
ब्राज़ील का स्वतंत्रता दिवस (Dia da Independência), जिसे सामान्यतः सेते डी सेतेम्ब्रो (Sete de Setembro) के नाम से जाना जाता है प्रतिवर्ष 7 सितम्बर को ब्राज़ील में मनाया जाने वाला राष्ट्रीय अवकाश का दिन है। 7 सितम्बर 1822 को पूर्तगाल, ब्राज़ील और अल्गार्वे को यूनाइटेड किंगडम से स्वतंत्र घोषित किया गया था।
ब्राज़ील में
ब्राज़ील में इसे राष्ट्रीय अवकाश के रूप में मनाया जाता है। इसका मुख्य समारोह ब्रासीलिया में होता है जहाँ ब्राज़ील के राष्ट्रपति की उपस्थिति में सेना की परेड होती है। इस समारोह में लगभग 30,000 लोग भाग लेते हैं और इसका खर्चा लगभग 10 लाख रियाल होता है।
सामीप्य सिद्धांत
सामीप्य सिद्धांत, साइप्रेस डॉक्ट्रिन (Cypress doctrine) का हिन्दी रूपान्तरण है। साइप्रेस डॉक्ट्रिन एक नॉर्मन फ्रेंच शब्द है जिसका शाब्दिक अर्थ है - 'उतना समीप जितना सम्भव हो'। यह एक विधिक सिद्धान्त है जो सबसे पहले साम्या न्यायालयों (कोर्ट्स ऑफ इक्विटी) में उठा।
परिचय
धार्मिक न्यास (trust) की एक विशेषता यह है कि यदि वसीयत (will) करने वाले ने अपने विल में दान के निमित्त पूर्ण एवं निश्चित इच्छा प्रकट की है, अथवा विल में कथित विवरणों से न्यायालय इस निष्कर्ष पर पहुँचता है कि विल करने वाले (testator) ने दानार्थ अपनी संपत्ति दी है, तो न्यायालय दान को व्यर्थ नहीं होने देगा। अर्थात्‌ विल में दानार्थ दी गई संपत्ति को न्यायालय दान के निमित्त ही यथासंभव खर्च होने का आदेश देगा। यदि विल में कथित दान के लक्ष्य का अस्तित्व भी कभी नहीं रहा हो, तथापि न्यायालय एक दातव्य योजना तैयार कराकर विल करने वाले की इच्छा की पूर्ति होने देगा।
किंतु सामीप्य सिद्धांत के लागू होने के लिए दान का लक्ष्य निर्विवाद होना आवश्यक है। धन की कोई राशि दान या देशभक्ति के लक्ष्य में लगाने पर, दान व्यर्थ हो जाएगा क्योंकि इससे दान के निमित्त दाता की एकांत भावना प्रगट नहीं होती। देशभक्ति दान की परिभाषा से बाहर है। ऐसी स्थिति में दान के निमित्त निर्दिष्ट राशि संपदा (estate) के अवशेष में आ जाएगी एवं विल के अनुसार अवशेष (residue) के उत्तराधिकारी इस राशि में भोक्ता होंगे। किंतु यदि कोई राशि दान या परोपकार के लिए दी गई हो, तो दान व्यर्थ नहीं होगा, क्योंकि दान और परोपकार के लक्ष्य में विषमता नहीं मानी जाती है। यदि विल करने वाला (testator) दातव्य तता अदातव्य (uncharitable) लक्ष्यों के बीच संपत्ति का विभाजन न कर सका हो तो न्यायालय उक्त रकम को दोनों लक्ष्यों के बीच समान भाग में बाँट देगा।
सामीप्य सिद्धांत की उत्पत्ति कब और किस तरह हुई, अनिश्चित है। किंतु न्यायाधीश लार्ड एल्डन ने मागिरज बनाम थैकवेल (1802) 70 वेज, 69 में कहा था कि एक समय था, जब इंग्लैंड में प्रत्येक व्यक्ति के इस्टेट के अवशेष का एक अंश दानार्थ व्यय होता था एवं संपत्ति का उत्तराधिकारी व्यक्ति नैतिक दृष्टि से ऐसा करना अपना कर्तव्य समझता था, क्योंकि समझा जाता था कि विल करने वालों में दान की भावना रहती है। जब कानून द्वारा संपत्ति का विभाजन अनिवार्य हो गया हो तो ऐसा सोचना असंभव नहीं कि दानार्थ संपत्ति में भी वहीं सिद्धांत लागू हुआ हो।
सामीप्य सिद्धांत को लागू करने में दो प्रतिबंध उल्लेखनीय हैं-
यदि विल करने वाले ने दान के लक्ष्य का संकेत किया है तथापि लक्ष्य का कार्यान्वयन होना असंभव या अव्यावहारिक है, या भविष्य में ऐसी योजना चालू नहीं रखी जा सकती तो न्यायालय विल के लक्ष्य से यथासंभव मिलते-जुलते किसी अन्य लक्ष्य के निमित्त उक्त राशि व्यय करने का आदेश देगा। देखिए, एटॉर्नी जनरल बनाम दी आयरन मांगर्स कं. (1840) 10, सी-एल. ऐंड एफ., 908।
विल में दी हुई राशि लक्ष्य के निमित्त पूर्व से ही अधिक है या पीछे आवश्यकता से अधिक हो जाती है तो आवश्यकता से अधिक राशि के प्रयोग में सामीप्य सिद्धांत लागू होगा। देखिए, रि राबर्ट्सन (1930) 2 चांसरी, 71।
दान का उद्देश्य दिखलाने के लिए क्या आवश्यक है, इस प्रसंग में कोई नियम रखना असंभव है। न्यायालय द्वारा दिए गए निर्णयों से उदार एवं अनुदार दोनों विवृत्तियाँ (interpretation) परिलक्षित होती हैं। निर्दिष्ट दान यदि अन्यान्य दान के साथ मिश्रित हो, जो स्वत: पूर्ण एवं असंदिग्ध हो, तो दान की भावना स्पष्ट हो जाती है। देखिए, री नॉक्स (1937) चांसरी 109। किंतु यदि विल करने वाले के मन में कोई विशेष दातव्य लक्ष्य रहा हो और उस लक्ष्य की पूर्ति संभव न हो तो दान व्यर्थ हो जाएगा तथा दान की राशि दाता के पास लौट जाएगी और यदि विल के द्वारा दान दिया गया हो तो वह राशि संपत्ति के अवशेष में आ मिलेगी। देखिए, रि ह्वाइट्स ट्रस्ट (1886), 33 चांसरी 449।
यदि विल करने वाले ने किसी विशेष लक्ष्य के निमित्त दान दिया है एवं उसकी मृत्यु के पूर्व ही वह लक्ष्य लुप्त हो चुका है, तो न्यायालय के लिए उक्त लक्ष्य के निमित्त दातव्य भावना की निवृत्ति करना कठिन हो जाएगा। न्यायालय ने यदि दातव्य भावना नहीं पाई तो दान के लिए लक्षित संपत्ति अवशेष में मिल जाएगी। इसी प्रकार यदि दान किसी व्यक्ति विशेष के लिए दिया गया हो एवं वह भक्ति विल करने वाले से पहले ही मर चुका हो तो उक्त दान समाप्त हो जाएगा। दातव्य लक्ष्य यदि कोई संस्था हो और यह विल करने वाले की मृत्यु के समय वर्तमान हो, किंतु पीछे लुप्त हो जाए, तो संपत्ति सरकार की हो जाएगी और सरकार इसके निमित्त सामीप्य सिद्धांत लागू करेगी। देखिए, रि स्लेविन (1891) 2 चांसरी, 236।
सैन्य अभियन्ता सेवाएं
एमईएस रक्षा मंत्रालय के तहत सीधे एक अंतर सेवा संगठन है। यूपीएससी-इंजीनियरिंग सेवा परीक्षा के माध्यम से चुने गए समूह 'अर्गनाइज्ड सर्विस अधिकारी' इस संगठन के कुशल कामकाज के लिए जिम्मेदार हैं। समूह 'ए' संगठित सेवा के रूप में एमईएस में तीन घटक कैडर हैं: आईडीएसई (भारतीय रक्षा सेवा अभियंता), आईडीसीएमएस (भारतीय रक्षा अनुबंध प्रबंधन सेवा) या सर्वेक्षक कैडर, आर्किटेक्ट कैडर और बैरक / स्टोर कैडर। सशस्त्र बलों के लिए भवन निर्माण के अपने पारंपरिक दायित्व के अलावा, सैन्य अभियंता सेवाएं परिष्कृत और जटिल परियोजनाओं जैसे एयरफील्ड, भवन, कार्यशालाऐं, सड़कें, खेल परिसर, रनवे, हैंगर, डॉकयार्ड, घाट और अन्य समुद्री संरचनाओं के निष्पादन में भी शामिल है।
विजय अरोड़ा
विजय अरोड़ा (२७ दिसंबर १९४४ - २ फरवरी २००७) हिंदी फिल्मों और टेलीविजन धारावाहिकों के एक भारतीय अभिनेता थे, जो फ़िल्म यादों की बारात और इंद्रजीत के रूप में टेलीविजन धारावाहिक रामायण में उनकी भूमिकाओं के लिए सबसे प्रसिद्ध थे।
भाषा संसाधन के उपकरण
नीचे की सारणी में प्राकृतिक भाषाओं को संसाधित करने में प्रयुक्त प्रमुख उपकरणों (कम्प्यूटर प्रोग्रामों) की जानकारी है। वस्तुतः ये औजार कम्प्यूटर लाइब्रेरियों, फ्रेमवर्क और अनुप्रयोगों के समूह हैं जो सांकेतिक (सिम्बोलिक), सांख्यिकीय प्राकृतिक भाषा और वाक का संसाधन (processing) करते हैं। प्राकृतिक भाषा संसाधक उपरण (NLP tools) प्रायः वाक्य की पहचान, टोकनीकरण (Tokenization), वाक्यांग संसूचन (POS-tagging), शैलो पार्जिंग (Shallow parsing), लेमटाइजेशन (lemmatisation), आदि कार्य करते हैं।
साइप्रस के राष्ट्रपति
साइप्रस के राष्ट्रपति राज्य के प्रमुख और साइप्रस गणराज्य की सरकार के प्रमुख हैं । साइप्रस ने यूनाइटेड किंगडम से अपनी स्वतंत्रता प्राप्त करने के बाद, कार्यालय 1960 में बनाया गया था। वर्तमान में, 28 फरवरी 2013 से साइप्रस के राष्ट्रपति निकोस अनास्तासीदेस हैं ।
राष्ट्रपति को आधिकारिक रूप से " महामहिम " के रूप में संबोधित किया जाता है।
सूची
§ निर्विरोध चुने
† कार्यालय में निधन
अब्दुल खालिक हजारा
अब्दुल खालिक हजारा (फारसी : عبدالخالق هزاره) (1916 - दिसम्बर 18, 1933) एक हजारा छात्र था जिसने ८ नवम्बर १९३३ को पिस्तौल से गोली मारकर अफगानिस्तान के राजा मोहम्मद नादिर शाह की हत्या की थी। उस समय नादिर शाह पुरस्कार वितरण समारोह में पुरस्कार वितरण कर रहे थे। उसे तुरन्त पकड़ लिया गया और बहुत यंत्रणा दी गयी तथा अन्ततः उसके अधिकांश सम्बन्धियों सहित प्रताड़ित करते हुए मार दिया गया।
हाजरा लोग अब्दुल खालिक को शहीद मानते हैं। एक संकल्पना के अनुसार, नादिर शाह की हत्या का कारण सम्भवतः हाजरा लोगों पर लगाए गए कर तथा उनकी प्रताड़ना थी।
कमलापुरी
कमलापुरी एक भारतीय उपनाम हैं। यह वैश्य समुदाय में आता हैं। कमलापुरी वैश्य मूलतः कमलापुर, कश्मीर के मूल निवासी है। इनके पूर्वज व्यापार हेतु नेपाल के तराई में आया करते थे। इनकी महारानी कमलावती थी राज्य धन संपदा से परिपूर्ण था, कमलापूरी वैश्य का गोत्र कश्यप है। कमलापुर नगर का वर्णन चीनी यात्री ह्वेनसांग ने अपनी पुस्तक में किया है किन्तु बाद में मुस्लिम आक्रमणकारियों के कारण राज्य छिन्न-भिन्न हो गया। सुरक्षा के लिए जो जहाँ व्यापार करते थे वही बस गए परिणाम स्वरूप आज उत्तर प्रदेश व बिहार के जनपद बस्ती, गोंडा, बलरामपुर, गोरखपुर, सिद्धार्थनगर, जौनपुर, पटना, छपरा, पलामू में है। बाद में लखनऊ, कानपुर, दिल्ली, मुंबई होते हुए भारत वर्ष में फ़ैल गए और साथ ही नेपाल में काठमांडू, कृष्णानगर, बहादुरगंज, चंद्रौता, दान, बुटवल आदि स्थानों में भी बस गये। ये समुदाय कमलापुरी, गुप्ता, कमल आदि उपनाम का प्रयोग करता हैं।
आज़ादी मार्च
और देखें
मॉडल टाउन दुर्घटना 2014
राष्ट्रीय कौशल विकास निगम
राष्ट्रीय कौशल विकास निगम (National Skill Development Corporation / NSDC) भारत की ऐसी पहली और एकमात्र संस्था है जिसका मूल उद्देश्य कौशल विकास है और जो निजी तथा सरकारी साझेदारी में काम करने वाली इकाई है। राष्ट्रीय कौशल विकास निगम द्वारा कौशल विकास के लिए किये जा रहे प्रयासों का एक बड़ा हिस्सा इस बात के लिए समर्पित है की असंगठित क्षेत्रों को इन प्रयत्नों का पूरा लाभ मिले। भारत के केंद्रीय वित्त मंत्री ने अपने बजट भाषण (2008-09) में राष्ट्रीय कौशल विकास निगम (एनएसडीसी) के गठन की घोषणा की थी।
कई बार ऐसा होता है की कुछ इकाइयां कौशल के विकास का प्रयास तो करती हैं परन्तु उनसे फायदा लेने हेतु जो वित्त चाहिए होता है उसकी उनके पास कमी होती है। राष्ट्रीय कौशल विकास निगम यह वित्त प्रदान कर उनके लिए उत्प्रेरक का कार्य करती है। निजी तथा सरकारी साझेदारी का एक मॉडल भी तैयार करने में NSDC की बड़ी भूमिका है जिससे निजी इकाईयों को राष्ट्रीय कौशल विकास निगम द्वारा समर्थन देने तथा उनके साथ समन्वय बिठाने में मदद मिलेगी।
राष्ट्रीय कौशल विकास निगम 21 भिन्न-भिन्न क्षेत्रों पर एकाकी रूप से ध्यान केन्द्रित करती है जिससे प्रत्येक सेक्टर की क्षमता को समझने तथा उसमे निजी निवेश को आकर्षित करने में मदद मिलेगी।
ढांचागत व्यवस्था
कम्पनी अधिनियम के धारा 25 के तहत NSDC वित्त मंत्रालय के अंतर्गत काम करने वाली एक ऐसी कम्पनी है जो बगैर लाभ के काम करतीं है। इसकी मूल पूंजी 10 करोड़ रुपये है जिसमे से 49 प्रतिशत शेयर सरकार के पास है तथा 51 प्रतिशत निजी क्षेत्र के पास है।
संपूर्ण पारदर्शिता तथा निर्णय लेने की उच्च क्षमता जैसे मापदंडों पर NSDC खरा उतरे इसके लिए इसे एक स्वायत संस्था के रूप में गठित किया गया है। इसके निर्णय लेने की प्रक्रिया को कई स्तरों पर विभाजित किया गया है जिससे हर निर्णय पूरी तरह से जांचा परखा हो। ये स्तर हैं:
उल्लिखित प्रत्येक स्तर की NSDC के क्रियान्यवन में अपनी भूमिका है। इन स्तरों के कार्यकर्ता इस तरह अपनी रणनीति बनाते हैं की NSDC की मूल निति पूरे प्रभावकारी ढंग से लागू हो। वो इस बात का भी ख्याल रखते हैं की संस्था की लोच बरकरार रहे ताकि निजी क्षेत्रों के कौशल विकास में सहभागिता करने में कोई रुकावट नहीं हो।
निदेशल मंडल में 12 सदस्य शामिल होते हैं जिनमे से 4 सरकार द्वारा मनोनीत किये जाते हैं तथा बाकी 8 निजी क्षेत्र से आते हैं जिनमे चेयरमैन का पद भी शामिल है। NSDC के निर्णायक स्तरों में एक प्रमुख स्तर है NSDF जिसके 100 प्रतिशत स्वामित्व सरकार के पास हैं और यह पूर्णतया पेशेवर प्रबंधकों द्वारा संचालित होती है। इस वजह से यह फायदा होता है की NSDC अपने मूल विचार से विचलित नहीं होती।
टाटा हेक्सा
टाटा हेक्सा भारतीय यात्री और वाणिज्यिक वाहन निर्माता टाटा मोटर्स द्वारा निर्मित एक मध्यम आकार की एसयूवी है । एसयूवी, जिसे मूल रूप से 2016 जिनेवा मोटर शो में अनावरण किया गया था, और जनवरी 2017 में भारतीय बाजारों में लॉन्च किया गया था। टाटा हेक्सा कंपनी के पहले इस्तेमाल किए गए एरिया प्लेटफॉर्म पर बॉडी-ऑन-फ्रेम चेसिस के साथ आधारित थी।
हेक्सा मे टाटा की इम्पैक्ट डिजाइन भाषा का इस्तेमाल किया था, जिसे टाटा टैगो, टाटा Tigor, टाटा Nexon और टाटा हैरियर में भी इस्तेमाल किया गया था। कंपनी ने इस डिजाइन ढांचे में कारों को डिजाइन करने के लिए भारत, यूके और इटली में अपने तीन डिजाइन स्टूडियो का इस्तेमाल किया।
टाटा हेक्सा कई प्रकारों में उपलब्ध थी, जिनमें से सभी केबिन सुविधाओं, डिजाइन सौंदर्यशास्त्र के साथ-साथ इंजन शक्ति और टोक़ आउटपुट के आधार पर भी अलग-अलग हैं।
माल्टा के राष्ट्रपति
कार्यालय की स्थापना
माल्टा के राष्ट्रपति का पद ( माल्टीज़ : राष्ट्रपति ता 'माल्टा ), 13 दिसंबर 1974 को अस्तित्व में आया, जब माल्टा राष्ट्रमंडल के भीतर एक गणतंत्र बन गया। महारानी एलिजाबेथ द्वितीय राज्य की प्रमुख बनीं और माल्टा की रानी( माल्टीज़ : रेइना ता 'माल्टा ), और अंतिम गवर्नर-जनरल, सर एंथोनी मैमो , माल्टा के पहले राष्ट्रपति बने।
योग्यताएँ
यदि कोई व्यक्ति राष्ट्रपति नियुक्त होने के लिए योग्य नहीं होगा:
कार्यालय का
पदभार ग्रहण करने से पहले उम्मीदवार को माल्टा के प्रतिनिधि सभा के समक्ष पद की शपथ लेनी चाहिए।
शपथ पढ़ता है: मैं, (नामांकित व्यक्ति का नाम), पूरी तरह से शपथ / पुष्टि करता हूं कि मैं ईमानदारी से माल्टा के राष्ट्रपति के कार्यालय (राष्ट्रपति के कार्यों का निष्पादन) करूंगा, और अपने सबसे अच्छे लोगों की रक्षा, रक्षा और बचाव करूंगा। माल्टा का संविधान। (इसलिए भगवान मेरी मदद करें)।
अस्थायी रिक्ति
जब भी राष्ट्रपति का कार्यालय अस्थायी रूप से खाली होता है; नया राष्ट्रपति नियुक्त होने तक; और जब भी कार्यालय के धारक छुट्टी पर, माल्टा से अनुपस्थित रहते हैं, या किसी भी कारण से संविधान द्वारा प्रदान किए गए कार्यों को करने में असमर्थ होते हैं, तो वे कार्य प्रधान मंत्री के परामर्श के बाद प्रधान मंत्री द्वारा नियुक्त किसी व्यक्ति द्वारा किए जाते हैं। विपक्ष का।
राष्ट्रपति की भूमिका
राष्ट्रपति की शक्तियों में:
राष्ट्रपति की भूमिका एक प्रकाशन (माल्टीज़ में) में विस्तृत है जिसे पूर्व राष्ट्रपति उगो मिफसूद बोनेकी द्वारा लिखित इल-मनवाल ताल-राष्ट्रपति टार-रेपब्लिका कहा जाता है।
भारत में नवीकरणीय ऊर्जा
भारत उन देशों में से एक है जहां नवीकरणीय स्रोतों से ऊर्जा का सबसे बड़ा उत्पादन होता है। विद्युत क्षेत्र में, 30 जून 2018 तक नवीकरणीय ऊर्जा (बड़े जलविद्युत संयंत्रों को छोड़कर) कुल स्थापित विद्युत क्षमता (71.325 गीगावाट) का 20% तक है। 31 मार्च 2018 तक बड़ी जल विद्युत स्थापित क्षमता 45.2 9 जिगावाट थी, जो कुल बिजली क्षमता का 13% योगदान दे रही थी। अधिकांश देशों के विपरीत, भारत नवीकरणीय ऊर्जा लक्ष्यों की समीक्षा  करते समय बड़ी जल विद्युत की गणना नहीं करता है क्योंकि यह नई और नवीकरणीय ऊर्जा मंत्रालय के बजाय बिजली मंत्रालय के अंतर्गत आता है। इस प्रकार, बड़े पैमाने पर जलविद्युत शक्ति समेत अक्षय ऊर्जा वर्तमान में भारत में कुल स्थापित बिजली क्षमता का 33% से अधिक है।
2022 तक का लक्ष्य
भारत सरकार ने नवीकरणीय ऊर्जा स्रोतों द्वारा वर्ष 2022 तक 175 गीगावाट ऊर्जा उत्पादन का लक्ष्य निर्धारित किया है। इसके अंतर्गत 60 गीगावाट पवन ऊर्जा, 100 गीगावाट सौर ऊर्जा, 10 गीगावाट बायोमास ऊर्जा एवं 5 गीगावाट छोटे जलविद्युत ऊर्जा संयंत्रों द्वारा उत्पादन द्वारा प्राप्त किया जाना है।
टाटा नेक्सॉन
टाटा नेक्सॉन 2017 से भारतीय ऑटोमेकर टाटा मोटर्स द्वारा निर्मित एक सबकॉम्पैक्ट क्रॉसओवर एसयूवी है। यह ब्रांड की पहली क्रॉसओवर एसयूवी है, और भारत में 'सब-4' मीटर क्रॉसओवर एसयूवी सेगमेंट में जगह बनाती है।
सन्दर्भ
Tata Nexon Red Dark Edition:बच्चे बोले पापा “यही कार चाहिए “
शिवपाल सिंह यादव
शिवपाल सिंह यादव एक भारतीय राजनेता एवं सपा विधायक है। वह उत्तर प्रदेश सरकार में अलग अलग समय में मंत्री रह चुके हैं। मार्च 2017 में सम्पन्न हुए उत्तर प्रदेश विधान सभा चुनाव में वे इटावा जिले के जसवन्तनगर विधान सभा क्षेत्र से समाजवादी पार्टी के टिकट पर विधायक चुने गये। ये मायावती सरकार के कार्यकाल में 5 मार्च 2012 तक प्रतिपक्ष के नेता भी रहे। 2023 महीने समाजवादी पार्टी का राष्ट्रीय महासचिव बनाया गया
प्रारंभिक जीवन
शिवपाल सिंह यादव का जन्म 6 अप्रैल 1955 को सैफई, इटावा जिला में बसंत पंचमी के पावन दिन में पिता सुघर सिंह तथा माता मूर्ति देवी के कनिष्ठ पुत्र के रूप में हुआ। उन्होंने जनसंघर्षों में भाग लेना और नेतृत्व करना अपने नेता व अग्रज मुलायम सिंह यादव जी से सीखा। वे समाजवादी पार्टी के संस्थापक मुलायम सिंह यादव के छोटे भाई हैं।
व्यक्तिगत जीवन
शिवपाल सिंह यादव का विवाह 23-मई-1981 को हुआ। इनकी पत्नी का नाम सरला यादव है। शिवपाल सिंह यादव की एक पुत्री डाॅ० अनुभा यादव तथा एक पुत्र आदित्य यादव है।
शिक्षा
शिवपाल सिंह यादव ने गांव की प्राथमिक पाठशाला से पूर्व माध्यमिक शिक्षा उत्तम श्रेणी में उत्तीर्ण की। इसके पश्चात् हाईस्कूल व इण्टरमीडिएट की शिक्षा के लिए जैन इण्टर काॅलेज, करहल, मैनपुरी में प्रवेश लिया। जहाँ से उन्होंने सन् 1972 में हाईस्कूल तथा सन् 1974 में इण्टरमीडिएट की परीक्षा उत्तीर्ण की। तत्पश्चात् शिवपाल सिंह यादव ने स्नातक की पढ़ाई सन् 1976 में के०के०डिग्री कालेज इटावा (कानपुर विश्वविद्यालय) तथा सन् 1977 में लखनऊ विश्वविद्यालय से बी०पी०एड० शिक्षा प्राप्त की।
पुखरायाँ
पुखरायाँ भारत के उत्तर प्रदेश राज्य के कानपुर देहात ज़िले में स्थित एक नगर है। राष्ट्रीय राजमार्ग 27 यहाँ से गुज़रता है।
विवरण
यह कानपुर देहात जिले के मुख्यालय से २२ किलोमीटर दक्षिण में लखनऊ-झाँसी मार्ग पर स्थित है। इसके दक्षिण में यमुना नदी एवं कालपी नगर है। भोगनीपुर से इसकी दूरी ४ किमी है। यहां महाभारत काल का एक पोखर (तालाब) है। इसी पोखर के नाम से इस  शहर का  नाम पोखरायां (पुखरायां) पड़ा है।
यातायात
पुखरायाँ उत्तर मध्य रेलवे के कानपुर-झाँसी सेक्शन में कानपुर देहात जिले का सबसे बड़ा रेलवे स्टेशन है जहां तीव्रगामी और अतितीव्रगामी रेलगाडियां ठहरती हैं। यह नगर उत्तर में रेल द्वारा कानपुर, लखनऊ, गोरखपुर आदि नगरों से और दक्षिण में झाँसी, इटारसी, मुंबई, चेन्नई आदि नगरों से जुड़ा हुआ है। रोड द्वारा यह नगर उत्तर में, कानपुर , लखनऊ आदि नगरों से तथा दक्षिण में यह नगर झाँसी, शिवपुरी, गुना, इंदौर आदि नगरों से जुड़ा हुआ है। पश्चिम दिशा में यह नगर मुगल रोड द्वारा इटावा, आगरा , ग्वालियर , दिल्ली , जयपुर आदि नगरों से जुड़ा हुआ है। पूर्व में यह नगर मुगल रोड द्वारा, फतेहपुर , इलाहबाद , वाराणसी आदि नगरों से जुड़ता है।
फ़र्नीचर
भवनों, दुकानों, कार्यालयों आदि के अन्द्र मानव उपयोग (बैठने, सोने, आदि) में आने वाली वस्तुओं को फर्नीचर कहते हैं। इसमें कुर्सी, मेज, सोफा, पलंग आदि आदि हैं। इसके अन्तर्गत प्रायः वे चीजें नहीं आतीं जो 'अचल' हों (जैसे दीवार में जड़ी हुई आलमारी)।